Зь віцебскай грамадзкасьцю сустракаліся намесьнік галоўнага архітэктара гораду Леанід Багданаў, начальнік жыльлёва-камунальнага аддзелу гарвыканкаму Сяргей Саглаеў і спэцыяліст аддзелу па ідэалягічнай працы, моладзі і культуры Андрэй Бялецкі. Амаль гадзіну прыціснутыя натоўпам да плоту будаўнічай пляцоўкі чыноўнікі намагаліся зразумець прычыны пратэставых настрояў. І ўрэшце запэўнілі, што будаўніцтва аб’екту будзе замарожанае, а грамадзкі пасыл, што гучаў падчас сустрэчы, будзе даведзены да кіраўніцтва гораду.